06.03.2023

**Comunicat de presă**

**Activitatea Inspectoratului Teritorial de Muncă Galați în domeniul relaţiilor de muncă în anul 2022**

*Rezultatele acţiunilor de control* desfăşurate în anul 2022 de serviciul Control Relaţii de Muncă (CRM) şi Compartimentul Control Muncă Nedeclarată (CMN) sunt redate statistic în următorul tabel:

|  |  |
| --- | --- |
|  | Total |
| Nr. de controale efectuate  din care privind muncă nedeclarată | 1.710 |
| 1.628 |
| Nr. de măsuri dispuse | 2.067 |
| Nr. angajatori depistaţi, care folosesc munca nedeclarată | 43 |
| Nr. persoane depistate, din care | 62 |
| Nr. sancţiuni aplicate | 378 |
| Valoarea sancţiunilor aplicate, în lei  din care pentru muncă nedeclarată | 1.055.000 |
| 930.500 |

Structura sancţiunilor aplicate în anul 2022 pentru *munca nedeclarată* de serviciul Control Relaţii de Muncă (CRM) şi Compartimentul Control Muncă Nedeclarată (CMN) este următoarea:

|  |  |  |  |
| --- | --- | --- | --- |
|  | Nr. persoane depistate | Nr. sancţiuni aplicate | Valoare amenzi (în lei) |
| art. 260 alin. 1 lit. e - primirea la muncă fără încheierea unui contract individual de muncă | 42 | 35 | 760.000 |
| art. 260 alin. 1 lit. e^1 - primirea la muncă a uneia sau a mai multor persoane fără transmiterea elementelor contractului individual de muncă în registrul general de evidenţă a salariaţilor cel târziu în ziua anterioară începerii activităţii | 14 | 4 | 120.000 |
| art. 260 alin. 1 lit. e^2 - primirea la muncă a unuia sau a mai multor salariaţi în perioada în care acesta/aceştia are/au contractul individual de muncă suspendat | 1 | 1 | 0 |
| 260 alin. 1 lit. e^3 - primirea la muncă a unuia sau a mai multor salariaţi în afara programului de lucru stabilit în cadrul contractelor individuale de muncă cu timp parţial | 5 | 4 | 50.000 |
| Total | 62 | 44 | 930.000 |

Identificarea cazurilor de muncă nedeclarată reprezintă unul dintre obiectivele principale ale Inspecţiei Muncii, având în vedere că măsurile dispuse de către inspectorii de muncă şi sancţiunile contravenţionale aplicate conduc la descurajarea practicării muncii fără forme legale

În toate acţiunile de verificare în domeniul relaţiilor de muncă au fost desfăşurate şi activităţi de informare a angajatorilor şi angajaţilor în ceea ce priveşte drepturile şi obligaţiile care le revin conform reglementărilor legislaţiei muncii având în vedere importanţa însuşirii rapide şi corecte a acestor prevederi legale care produc consecinţe importante.

*Evoluţia numărului de salariaţi activi, angajatori activi şi contracte individuale de muncă active, înregistrate în Registrul general de evidenţă a salariaţilor* pentru perioada ianuarie - decembrie 2022 este crescătoare, astfel: a crescut nr. de angajatori activi de la 13.534 (în ianuarie) la 13.740 (în decembrie), al salariaţilor activi\* de la 112.442 (în ianuarie) la 112.801 (în decembrie) și nr. de C.I.M. Active de la 128.556 (în ianuarie) la 130.117 (în decembrie)

\* numărul de salariaţi activi poate fi mai mic decât numărul de contracte individuale de muncă deoarece un salariat poate să aibă încheiate mai multe contracte individuale de muncă (de ex. mai multe contracte individuale de muncă cu timp parţial).

Au fost înregistrate 220 *contracte colective de muncă*, 10 acte adiţionale de prelungire a contractelor colective de muncă, 59 acte adiţionale de modificare a clauzelor contractelor colective de muncă,

În anul 2022 au fost respinse de la înregistrare 7 contracte colective de muncă și un act adiţional.

Astfel, la sfârşitul anului 2022 erau active un număr de 436 contracte colective de muncă încheiate la nivelul unităţilor din judeţul Galaţi.

În luna iunie 2022 au expirat un număr de 255 contracte colective de muncă încheiate la nivelul unităţilor din judeţul Galaţi (prelungite până la 08.06.2022 perioada stării de urgență și a stării de alertă), numărul contractelor colective active fiind de 427 la sfârșitul lunii.

La sfârșitul anului 2022 un procent de 50,6% din numărul unităţilor cu peste 21 de salariaţi din judeţul Galaţi au încheiate contracte colective de muncă active.

În anul 2022 a fost înregistrat *un conflict colectiv de muncă*, la nivelul Centrului Cultural ”Dunărea de Jos” Galați, declanșat de Sindicatul Național din Cultură - FAIR la data de 30.09.2022. Conflictul colectiv a avut ca motiv faptul că angajatorul nu a acceptat revendicările formulate de angajați, conform art.161, lit. b din Legea dialogului social, nr.62/2011 republicată (actualmente Legea nr. 367/2022). Concilierea s-a desfășurat la sediul ITM Galați la data de 10.10.2022. Părțile nu au ajuns la o înțelegere, conflictul a rămas neconciliat.

În anul 2022 au fost depuse la inspectorat 2.319 *registre de evidenţă a salariaţilor/modificări ale acestora* şi au fost eliberate un număr de 2.315 parole de acces la baza on-line organizată la nivelul Inspecţiei Muncii.

*Numărul certificatelor/rapoartelor cu informații extrase din baza de date* gestionată de Inspecția Muncii (registrul general de evidență a salariaților) eliberate în anul 2022 a fost de 92.751.

În anul 2022 au fost înregistrate 1.674 adrese prin care unitățile au informat asupra *încheierii de contracte de prestări servicii*, iar un număr de 187 angajatori beneficiari au informat inspectoratul asupra încetării contractelor de prestări servicii potrivit HG nr.905/2017.

*Numărul parolelor pentru transmiterea on-line a registrului electronic al zilierilor* eliberate în anul 2022 a fost de 19.

În anul 2022 au fost *eliberate titularilor un număr de 132 carnete de muncă*, aflate în arhiva instituţiei noastre şi au fost eliberate un număr de *46 adeverinţe de vechime*, conform datelor aflate în arhiva instituţiei. La sfârşitul anului 2022 în arhiva instituţiei noastre se mai aflau un număr de 15.070 carnete de muncă neridicate de titulari.

În anul 2022 au fost eliberate *17 avize pentru acordarea cumulată a zilelor de repaus* săptămânal după o activitate continuă, conform art.137, alin.4 din Legea nr.53/2003 R – Codul muncii.

În anul 2022 un număr de 27 angajatori au informat inspectoratul (cu minim 5 zile anterior începerii activităţii, așa cum prevede Legea nr. 16/2017 privind detaşarea salariaţilor în cadrul prestării de servicii transnaţionale pe teritoriul României) despre faptul că au *detașat un număr de 103 salariați* la unități din județul Galați din care 97 de persoane de la angajatori din UE şi SEE, iar 6 persoane de la angajatori non UE.

În anul 2022 un număr de *4 unități au notificat concedieri colective*, fiind afectați un număr de 233 salariați. Au mai fost înregistrate notificări și de la 3 unități care nu au sediul social în județul Galați, din care nu rezultă numărul de salariați din județul nostru care urmează să fie disponibilizați.

În anul 2022 a fost înregistrat un singur *contract de ucenicie* pentru ocupația de operator confecționer industrial și au fost certificate 5 *adeverințe de finalizare a stagiului* de către absolvenți de instituții de învățământ superior.

**Bogdan - Marius TRANDAFIR**

Inspector Şef

**Carmen Păunica Corodeanu**

Inspector,

Compartiment Comunicare şi Relaţii cu Publicul